Document ID: 31989D0579

*****
ΑΠΟΦΑΣΗ ΤΟΥ ΣΥΜΒΟΥΛΙΟΥ
της 30ής Οκτωβρίου 1989
για την τροποποίηση των νομικών βάσεων των αποφάσεων 87/593/ΕΟΚ, 87/594/ΕΟΚ και 87/595/ΕΟΚ
(89/579/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι από την πρόσφατη νομολογία του Δικαστηρίου προκύπτει σαφώς ότι το άρθρο 113 της συνθήκης έχει πολύ ευρύ πεδίο εφαρμογής· ότι θα πρέπει, κατά συνέπεια, να προσαρμοσθούν σε αυτή την νομολογία οι αποφάσεις 87/593/ΕΟΚ (1) και 87/594/ΕΟΚ (2) για την αποδοχή, εξ ονόματος της Κοινότητας, αντίστοιχα, του παραρτήματος Ε-5 και του παραρτήματος F-3 της διεθνούς σύμβασης για την απλούστευση και την εναρμόνιση των τελωνειακών καθεστώτων καθώς και η απόφαση 87/595/ΕΟΚ του Συμβουλίου της 30ής Νοεμβρίου 1987 σχετικά με την αποδοχή, εξ ονόματος της Κοινότητας, της σύστασης του Συμβουλίου τελωνειακής συνεργασίας της 22ας Μαΐου 1984 όσον αφορά τη χρήση κωδικών για την παρουσίαση πληροφοριακών στοιχείων καθώς και τεσσάρων παραρτημάτων της (3), δεδομένου ότι το Συμβούλιο είχε επιλέξει άλλες νομικές βάσεις γι' αυτές τις τρεις αποφάσεις·
ότι οι αποφάσεις 87/593/ΕΟΚ, 87/594/ΕΟΚ και 87/595/ΕΟΚ θα πρέπει να θεσπισθούν με μόνη νομική βάση το άρθρο 113 και, κατά συνέπεια, να εισαχθεί το άρθρο 113 ως νομική βάση της απόφασης 87/593/ΕΟΚ και να διαγραφούν τα άρθρα 28 και 235 της συνθήκης ως νομικές βάσεις των τριών αποφάσεων και το άρθρο 43 ως νομική βάση των αποφάσεων 87/593/ΕΟΚ και 87/594/ΕΟΚ,
ΑΠΟΦΑΣΙΖΕΙ:
Άρθρο 1
Στις αποφάσεις 87/593/ΕΟΚ, 87/594/ΕΟΚ και 87/595/ΕΟΚ η πρώτη εισαγωγική αντικαθίσταται από το ακόλουθο κείμενο:
«τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,».
Άρθρο 2
Η παρούσα απόφαση παράγει αποτελέσματα την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 30 Οκτωβρίου 1989.

Labels: 5
0
3
12
15